Sag om, hvorvidt to fælles børn skal have bopæl hos mor eller far og fordeling af samvær
Ret: Retten i Viborg (1. instans)
Faggruppe: Civilsag — Forældreansvarssag
Sagsemner: Familieret og personlige forhold;

/

RETTEN I VIBORG
DOM

afsagt den 7. marts 2022

Denne sag er behandlet for lukkede døre

Sag BS-21194/2021-VIB

Mor
(beskikket advokat Morten Riber Nørgård)

mod

Far
(beskikket advokat Karina Bech)

Denne afgørelse er truffet af Dommer.

Sagens baggrund og parternes påstande
Familieretten har modtaget sagen den 2. juni 2021.

Mor har fremsat påstand om, at Barn 1, Født 2016, skal have bopæl hos hende.

Mor har fremsat principal påstand om, at Barn 1, Født 2016, og Barn 2, Født 2019
skal have samvær på følgende måde:

”for … Barn 2 og Barn 1 fastsættes samvær efter en 11/3-ordning i
sagsøger Mors favør.



/

2

Samværet mellem børnene og sagsøgte Far fastsættes så-ledes, at Far
afhenter børnene i institution fredag kl. 15.00 i lige uger og afleverer
børnene i institution mandag kl. 08.00 i ulige uger.

Herudover afhenter Far børnene i institution mandag kl. 15.00 i lige uger
og afleverer børnene hos Mor kl. 18.

Subsidiært:
Der nedlægges subsidiært påstand om, at der for børnene Barn 2 og Barn
1 fastsættes samvær efter en 10/4-ordning i sagsøger Mors favør.

Samværet mellem børnene og sagsøgte Far fastsættes så-ledes, at Far
afhenter børnene i institution fredag kl. 15.00 i lige uger og afleverer
børnene i institution tirsdag kl. 08.00 i ulige uger.

Herudover afhenter Far børnene i institution mandag kl. 15.00 i lige uger
og afleverer børnene hos Mor kl. 18.

Sommerferie
Der er ret til 3 ugers sommerferie i skoleferien til begge forældre, hvoraf
alle 3 uger skal være usammenhængende. Ferien starter en mandag kl.
09.00 og slutter mandag 7 dage senere kl. 09.00.

Parterne skiftes til at vælge ferieuger, og således, at Far vælger først i lige
år og Mor i ulige år.

Den, der vælger først, skal give den anden skriftlig besked om ferieøn-
sker senest den 1. marts, som derefter giver besked om sine ønsker se-nest
15. marts. Senest den 1. april skal der foreligge en aftale omkring
sommerferien for det indeværende år. Såfremt der ikke gives besked, går
førstevalget til den anden forælder.

Vinterferie
Følger det løbende samvær.

Påskeferie
Følger det løbende samvær.

Efterårsferie
Følger det løbende samvær.

Jul og nytår
I lige år fra den 23. december kl. 12.00, hvor børnene hentes af Mor hos
Far, til den 28. december kl. 12.00, hvor Far henter børnene hos Mor.

I lige år fra den 28. december kl. 10.00, hvor Far henter børnene hos Mor,
frem til første skoledag, hvor Far afleverer børnene kl. 08.00 i institution.



/

3

Skæve helligdage
Såfremt de skæve helligdage i øvrigt ligger op til samme weekend, hvor
der er løbende samvær, starter samværet om torsdagen før Bededag, om
onsdagen før Kristi Himmelfartsdag og omfatter ligeledes fredag ef-ter
Kristi Himmelfartsdag, og endelig at samværet udstrækkes til 2. pin-sedag
kl. 15.00.

Erstatningssamvær og bortfald af samvær
Der er automatisk ret til samvær efter reglerne i Forældreansvarsloven.
Weekend- og hverdagssamværet bortfalder helt, hvis samværet helt el-ler
delvist ligger i bopælsforælderens ferier, såfremt ferien ligger i sko-
leferierne.

Ved skoleferierne forstås vinter-, påske-, sommer-, efterårs- og juleferie.
Løse helligdage betragtes ikke som skoleferie.

Far har fremsat følgende påstand:

”Principalt
Frifindelse, således at Barn 1, Født 2016, bopæl vedbliver at være hos
sagsøgte, Far.

Subsidiært
Barn 2, Født 2019 skal have bopæl hos sagsøgte, Far.

Påstande vedrørende samvær

Principalt
Sagsøgte Far skal have samvær med Barn 2, Født 2019, og sagsøger Mor
skal have samvær med Barn 1, Født 2016, som følger i en 7-7-ordning:

WEEKEND- & HVERDAG (løbende samvær)
Børnene er hos Far fra fredag i lige uger med afhentning i institu-tion til
fredag i ulige uger med aflevering i institution (7 overnatninger). Børnene
er hos Mor fra fredag i ulige uger med afhentning i institution til fredag i
lige uger med aflevering i institution (7 overnatninger).

VINTERFERIE (feriesamvær)
Følger det løbende samvær.

PÅSKEFERIE (feriesamvær)
Følger det løbende samvær.

SOMMERFERIE (feriesamvær)
Børnene er hos henholdsvis Mor og Far hvert år hhv. 7 sammen-
hængende dage samt 14 sammenhængende dage i skolernes sommerfe-rie
fra fredag kl. 15 til fredag kl. 15, hhv. 7 overnatninger og 14 overnat-
ninger. Den forælder, hvor børnene skal være henter børnene hos den
anden forælder.



/

4

SOMMERFERIENS PLACERING (feriesamvær) I lige år har Mor
fortrinsret til at vælge sommerferiesamværets nær-mere placering, hvilket
skal meddeles Far skriftligt senest den 1. marts samme år. Gives
meddelelse ikke indenfor den anførte frist over-går retten til at vælge til
Far, som da skal meddele sit valg af som-merferiesamværets placering
inden den 1. april samme år.

I ulige år har Far fortrinsret til at vælge sommerferiesamværets nærmere
placering, hvilket skal meddeles Mor skriftligt senest den 1. marts samme
år. Gives meddelelse ikke indenfor den anførte frist over-går retten til at
vælge til Mor, som da skal meddele sit valg af sommer-feriesamværets
placering inden den 1. april samme år.

Overholdes fortrinsretten ikke, således at den overgår til den anden for-
ælder, ændrer dette ikke på rækkefølgen af, hvilken forælder, der væl-ger
først ved efterfølgende ferieperioder. Således kan en forælder da være
førstevælger to eller flere år i træk.

EFTERÅRSFERIE (feriesamvær)
Følger det løbende samvær.

JUL & NYTÅR (feriesamvær)
Børnene er hos Far i ulige år fra den 23. december kl. 15, hvor Far henter
børnene hos Mor til den 27. december kl. 15, hvor Mor henter børnene
hos Far (4 overnatninger).

Børnene er hos Mor i lige år fra den 23. december kl. 15, hvor Mor henter
børnene hos Far til den 27. december kl. 15, hvor Far henter børnene hos
Mor (4 overnatninger).

Børnene er hos Far i lige år fra den 27. december kl. 15, hvor Far henter
børnene hos Mor til den 2. januar kl. 15, hvor Mor henter børnene hos Far
(6 overnatninger).

Børnene er hos Mor i ulige år fra den 27. december til den 2. januar kl.
15, hvor Mor henter børnene hos Far kl. 15, hvor Far henter børnene hos
Mor (6 overnatninger).

BORTFALD
Det løbende samvær bortfalder helt, hvis samværet helt eller bare del-vist
ligger i en forælders ferie med fællesbarnet i skoleferierne.

ANDET
Ferier defineres af den skole, som det individuelle barn er indskrevet på.
Er et barn endnu ikke skoleaktivt, så defineres ferier af den til en-hver tid
gældende distriktsskole.

GENERELT OM AFHENTNING OG AFLEVERING Hvor afhentning
og/eller aflevering skal ske i institution/skole/SFO, og denne er lukket,
hvor overdragelsesdagen falder i barnets til enhver tid gældende
distriktsskoles skoleferie, eller hvis barnet er sygt, ændres af-hentnings-
og afleveringssted til den afgivende forælders bopæl kl. 8.00.



/

5

Såfremt Familieretten vurderer, at sagsøgtes subsidiære påstand vedrø-
rende bopæl tages til følges, så nedlægges følgende subsidiære påstand
vedrørende samvær:

Subsidiært
Sagsøger Mor skal have samvær med Barn 1, Født 2016, og Barn 2, Født
2019, som følger i en 5-9-ordning:

WEEKEND- & HVERDAG (løbende samvær)
Fra fredag i ulige uger med afhentning i institution til onsdag i lige uger
med aflevering i institution (5 overnatninger).

VINTERFERIE (feriesamvær)
Børnene er hos Far i vinterferien hvert år.

PÅSKEFERIE (feriesamvær)
I ulige år fra fredag før Palmesøndag med afhentning i institution til
tirsdag efter 2. Påskedag med aflevering i institution (11 overnatninger).

SOMMERFERIE (feriesamvær)
Hvert år hhv. 7 sammenhængende dage samt 14 sammenhængende dage i
skolernes sommerferie fra fredag kl. 15 til fredag kl. 15, hhv. 7
overnatninger og 14 overnatninger. Den forælder, hvor børnene skal være
henter børnene hos den anden forælder.

SOMMERFERIENS PLACERING (feriesamvær) I lige år har Mor
fortrinsret til at vælge sommerferiesamværets nær-mere placering, hvilket
skal meddeles Far skriftligt senest den 1. marts samme år. Gives
meddelelse ikke indenfor den anførte frist over-går retten til at vælge til
Far, som da skal meddele sit valg af som-merferiesamværets placering
inden den 1. april samme år.

I ulige år har Far fortrinsret til at vælge sommerferiesamværets nærmere
placering, hvilket skal meddeles Mor skriftligt senest den 1. marts samme
år. Gives meddelelse ikke indenfor den anførte frist over-går retten til at
vælge til Mor, som da skal meddele sit valg af sommer-feriesamværets
placering inden den 1. april samme år.

Overholdes fortrinsretten ikke, således at den overgår til den anden for-
ælder, ændrer dette ikke på rækkefølgen af, hvilken forælder, der væl-ger
først ved efterfølgende ferieperioder. Således kan en forælder da være
førstevælger to eller flere år i træk.

EFTERÅRSFERIE (feriesamvær)
I både lige og ulige år i skolernes efterårsferie fra fredag med afhent-ning
i institution til mandag med aflevering i institution (10 overnatnin-ger).

JUL & NYTÅR (feriesamvær)
I lige år fra den 23. december kl. 15, hvor Mor henter børnene hos Far til
den 27. december kl. 15, hvor Far henter børnene hos Mor (4
overnatninger).



/

6

I ulige år fra den 27. december til den 2. januar kl. 15, hvor Mor henter
børnene hos Far kl. 15, hvor Far henter børnene hos Mor (6
overnatninger).

BORTFALD
Det løbende samvær bortfalder helt, hvis samværet helt eller bare del-vist
ligger i en forælders ferie med fællesbarnet i skoleferierne.

ANDET
Ferier defineres af den skole, som det individuelle barn er indskrevet på.
Er et barn endnu ikke skoleaktivt, så defineres ferier af den til en-hver tid
gældende distriktsskole.

GENERELT OM AFHENTNING OG AFLEVERING Hvor afhentning
og/eller aflevering skal ske i institution/skole/SFO, og denne er lukket,
hvor overdragelsesdagen falder i barnets til enhver tid gældende
distriktsskoles skoleferie, eller hvis barnet er sygt, ændres af-hentnings-
og afleveringssted til den afgivende forælders bopæl kl. 8.00.

Såfremt Familieretten fastsætter samvær som andet ovenstående på-
stande, anmodes retten om at bestemme, at fuldbyrdelsesfristen er 14
dage, jf. RPL § 480 stk. 1, 2. pkt.”

Dommen indeholder ikke en fuldstændig sagsfremstilling, jf. retsplejelovens § 218
a.

Oplysningerne i sagen
Parterne har fælles forældremyndighed i henhold til aftale.

Børnesagkyndig har deltaget i hovedforhandlingen.

Der er indhentet udtalelser fra børnenes daginstitutioner.

Grundet børnenes alder har der ikke været afholdt børnesamtale.

Forklaringer
Mor og Far har afgivet forklaring.

Mor har forklaret, at hun er 29 år. Hun bor i en villa, sam-men med Person og
hans to sønner. Der er plads til begge piger i huset. Huset ligger i en afstand af 5
minutter fra Fars bopæl. Hun er uddannet Stilling 1 og arbejder i en fast stilling på
30-37 timer. Hun arbejder kun i hverdagen og kun i dagtimerne.

Hun og Far mødtes i 2011, og de blev efter kort tid kærester. I 2015 blev Far
sygemeldt, og herefter ændrede forholdet sig. De endte med at flytte fra hinanden i
2020. Det var hende, der havde de fleste omsorgsopgaver i hjem-



/

7

met. Hun hentede pigerne, lavede mad, kom pigerne i bad og puttede dem. Far
legede med pigerne om eftermiddagen, mens hun lavede mad. De fik nogle
udfordringer, efter hun havde haft barselsorlov med Barn 1. Hun arbej-dede på
dette tidspunkt om aftenen, og da Far ikke magtede børnene alene om aftenen,
blev hun bedt om at sige sit fuldtidsjob op, hvilket hun gjorde.

Parterne har sammen røget hash, men det var, når børnene blev passet andre steder.
Far har i øvrigt røget hash i stressede perioder, og det kunne ske et par gange om
ugen. Hun håber ikke, at Far ryger hash mere, men hun ved
det ikke. Hun har ikke selv røget hash siden februar 2020.

Far blev på et tidspunkt syg med Diagnose, og de talte om at flytte fra By 1 tilbage
til Jylland for at være tættere på familien. Far fik et job i Jyl-land, og hun var
derfor i en periode alene med børnene i By 1 i hverda-gen.

Efter samlivsophævelsen havde de i en kort periode en 7/7-ordning, hvor pi-gerne
boede i det fælles hus, mens forældrene fleksede ind og ud af huset. De kunne ikke
være i huset på samme tid. Da huset blev solgt, fik de hver deres lej-lighed. I
august 2020 fik hun en henvendelse fra Far, idet han ikke kunne have pigerne så
meget. Hun fik derfor ændret sine arbejdstider, hvorefter de havde pigerne i en
10/4-ordning, der blev trappet op til en 9/5-ordning, til en 8/6-ordning og igen til
en 7/7-ordning. Optrapningen skete over et par måneder. Hun fik - vist nok i
november 2020 - en henvendelse fra Far, idet han igen ønskede samværet ændret.
Det var denne henvendelse, der var baggrunden for, at hun startede sagen op. Lige
nu har de en 7/7-ordning. Hun vil gerne have en ordning, hvor pigerne er mest hos
hende, idet hun syntes, at der er mere ro over dem. Barn 1 er meget
grænsesøgende og forhandlende, når hun kommer tilbage fra sin far. Far bruger
”belønningssystemet” overfor pigerne, hvilket hun syntes er meget bekymrende.
Det skal være forældrene, der sætter dagsorde-nen, ikke børnene. Barn 1 er
begyndt at true med noget, når hun er hos Far. Denne adfærd oplever hun ikke, når
pigerne er hos hende.

Efter hendes opfattelse vil en 9/5-ordning eller 10/4- ordning være det bedste for
Barn 2. Når Barn 2 har vært på samvær hos sin far, opleves hun meget søgende, og
hun vil være tæt op af sin mor. Der går 2-3 dage før det løjer af. Barn 2 er ellers en
glad pige.

Barn 1 trives godt i børnehaven. De blev i marts 2021 indkaldt til en trivselssam-
tale, idet Far havde udtrykt bekymring for Barn 1, idet hun havde sagt, at der ikke
var nogen, der gad lege med hende. Det var ikke rigtigt, og Far fik i den anledning
konkrete råd og vejledning. Der har været yderligere bekym-ringssamtaler i
børnehaven efter opfordring fra Far, og han har også lavet en indberetning til
kommunen vedrørende Barn 1's trivsel. De har begge været til



/

8

møde hos kommunen, der ikke foretog sig noget. Konklusionen fra kommunen
var, at de ikke kunne hjælpe med noget. De foreslog, at de som forældre kunne få
noget rådgivning. Hun forstår ikke Fars bekymring for pigerne, idet de begge
trives, hvilket også fremgår af udtalelserne fra børnehave og vuggestue.

Pigerne har i en kort periode boet mere hos Far end hos hende, hvilket var i
forbindelse med, at hun skulle afslutte sit arbejde på Sjælland.

Grunden til, at pigerne skal have bopæl hos hende, og at de skal være mest hos
hende, er, at det er vigtigt, at pigerne ikke skal blive splittede. Hun tænker me-get
på Barn 2, der efter samvær hos sin far, meget søger sin mor. Barn 2 har svært ved
at være væk i for mange dage. Det bedste for pigerne vil være, at de har we-
kendsamvær med deres far, og en samværshverdag i den modsatte uge. Det er i
øvrigt vigtigt, at pigerne følges ad.

Kontakten via face-time har fungeret meget neutralt. Det er hverken positivt el-ler
negativt for Barn 1. De er enige om skolevalg til Barn 1. Pigerne har været hos Far
nogle få ekstra dage i forbindelse med, at hun var indlagt på sygehuset. Hun var
kun indlagt et enkelt døgn.

Far har forklaret, at han er 35 år. Han er Stilling 2 og ansat på Skole 1, hvor der er
et specialtilbud til elever med socioemotionelleproble-mer. Han har elever i 5.-9.
klasse. Han bor i en 3 værelseslejlighed, men flytter i slutningen af februar ind i et
hus i nærheden af Skole 2. Han bor sammen med sin kæreste og har bopælen over
Barn 1.

Han blev Stilling 2 i 2015, men det arbejde han fik, var for hårdt for en
nyuddannet Stilling 2, så han brændte hurtigt ud. Han blev sygemeldt i en periode,
men kom tilbage til arbejdet igen.

I august til november 2019 var han i Jylland, mens resten af familien boede i By 1.
Han tog fra By 1 søndag aften og kom retur igen fredag aften. Så var han sammen
med børnene i weekenden. Han savnede familien meget. Han følte, at Mor i denne
periode trak sig, når han kom hjem. I perioden fra maj 2020 til august 2020 var det
Mor, der arbejdede i By 1, mens han og børnene boede i By 2. De var gode til at
aftale en ordning, så de havde samvær med børnene.

Han er ikke overrasket over, at en speciallæge er nået frem til, at han ingen di-
agnose har. Det hele har formentlig været begrundet i hans forældres skænde-rier,
og det, at han af forældrene fik opfattelsen af håbløshed. Han har nu et godt
forhold til sine forældre.



/

9

Han har brugt hash, men aldrig haft et misbrug. Han har ikke siden foråret 2021
røget hash. Under deres samliv har de begge flere gange villet stoppe.

Barn 1 er glad, humoristisk og kreativ. Hun vil gerne læse bøger, synge sange og
lave rollespil (far-mor-børn). På et tidspunkt sagde Barn 1, at der ikke var nogen,
der ville lege med hende, og han så også, at hun gik alene på legepladsen i bør-
nehaven. Han fik derfor indkaldt til et trivselsmøde i børnehaven. Der har væ-ret
to trivselssamtaler i børnehaven. Han har konstateret, at Barn 1 bliver ked af det,
hvis han spørger ind til nogle ting hjemme hos mor. Det er sket et par gange. Hans
mor har også fortalt, at Barn 2 ville fortælle om noget, de lavede hjemme hos mor,
hvor Barn 1 sagde, at de ikke måtte tale om mor hjemme hos far. Han tog derfor
kontakt til Mor for at drøfte, om der måske var nogle pro-blemer i forbindelse med
overleveringen. Mor ville ikke snakke med ham om det. Hun sagde, at han som
Stilling 2 havde en skærpet underretningspligt, hvorfor han rettede henvendelse til
kommunen. Han følte, at han blev presset til under-retningen. Han vil gerne
deltage i kurser, rådgivning eller andet, der gør dem til bedre forældre. I maj 2022
er der et samarbejdskursus i kommunalt regi. Der er også en tid til dem hos en
psykolog i juni. Han har også kontakt til andre psykologer fra tidligere. Efter de
fik solgt deres fælles hus, gik det ikke så godt. Han tror og håber, at kurserne kan
gøre dem til bedre forældre. De kan godt samarbejde om de praktiske ting. Han vil
gerne have, at børnene kan se, at de kan være i samme rum. Børnene har fortjent at
have begge deres forældre, og de skal holde hinanden ansvarlige for et godt
samarbejde.

Efter samvær er Barn 1 omklamrende, når han afleverer hende i børnehaven, og
han må så have hjælp af en pædagog. Barn 1 vil gerne forhandle, når hun er hos
ham. Hun har en fast vilje. Han står som udgangspunkt fast, men giver sig også
ind i mellem. Barn 1 ville ikke spise sin aftensmad, og da hun skulle have noget at
spise, sagde han til hende, at hvis hun spiste, fik hun en mønt til sin spare-gris.
Denne metode var Mor ikke enig i.

Barn 2 er en dygtig 2-årig. Hun er god sproglig og har masser af energi. Hun
render rundt og leger og vil gerne læse bøger. Hun løber altid i møde, når hun
bliver hentet i vuggestuen. Hun er glad for at komme i vuggestuen, men om
fredagen virker hun træt og er parat til at gå på weekend. Hun vil så gerne sidde i
sofaen og putte.

Han er lige så meget børnenes primære omsorgsperson, som deres mor. De har
siden marts 2020 haft en 7/7-ordning, der dog indimellem har været afbrudt. Fra
november 2021 til nu har det – grundet coronaen og julen – været en 9/5- el-ler
10/4- ordning. Han har selv haft corona. Mor havde børnene nogle ekstra dage i
julen, og det samme havde han sidste jul. Han syntes, det er lidt stres-sende i
weekenden, når der kun er weekendsamvær.



/

10

Han kan ikke genkende, at Mor har været mest sammen med Barn 1. Han bad
hende sige sit daværende job op, idet hun ikke var til stede i deres liv. Det var i
øvrigt ham, der afleverede og hentede Barn 1 i vuggestuen.

Han syntes ikke, at det virker, som om børnene er særlig interesseret i at face-time.
De skal overtales for at deltage. Når de er i det, er de begejstrede, men lige
pludselig så er det slut, så gider de ikke mere. Det giver nok børnene noget, som
de ikke kan sætte ord på. Han syntes, at det er vigtigt, at børnene lige ser den
anden forælder via face-time. De korresponderer pr. mail, hvilket er det bedste,
fordi der via telefonen kan opstå misforståelser.

Hvis der bliver en 11/3- eller 10/4-ordning, vil der være manglende mulighed for
samvær mellem børnene og hans familie og hans venner. I sommerferien var der
samvær i 2+1 uge, og det syntes han fungerede godt. Det var ikke noget problem
for pigerne at være væk fra deres mor i 2 uger. En 7/7-ordning er ikke et problem
for pigerne, men måske for forældrene.

Han er enig i, at pigerne skal være sammen og have samvær sammen. Barn 2
reage-rer ikke på samvær, mens Barn 1 kan virke lidt stresset over, hvad hun er
gået glip af. Begge forældre har haft orlov i forbindelse med barsel.

Familierettens begrundelse og resultat
Familieretten finder, at børnene skal være sammen i forbindelse med samvær,
hvilket forældrene i øvrigt også er enige i.

Navnlig under henvisning til børnenes alder, finder Familieretten, at det vil være
bedst for børnene at have en fast base, hvor de kan føle, at de hører til.

Forældrene er begge egnede til at have børnene boende.

Med baggrund i det forløb der har været siden forældrene besluttede at flytte fra
By 1 til By 2, finder Familieretten efter en samlet vurdering, at det vil være bedst
for børnene, at de får bopæl hos Mor. Der er lagt vægt på, at Far i perioder har
været nødt til at lade Mor have børnene i en længere periode end den 7/7-ordning,
som parterne har aftalt.

Familieretten henviser til forældreansvarslovens § 4 og § 17.

Efter familierettens samlede vurdering af børnenes forhold, herunder navnlig Barn
2's alder skal Barn 1 og Barn 2 have samvær med Far som nedenfor bestemt.

Familieretten henviser til forældreansvarslovens § 19 og § 21.



/

11

Hvis samværet ikke gennemføres, er der automatisk erstatningssamvær i over-
ensstemmelse med bekendtgørelse om forældremyndighed, barnets bopæl og
samvær m.v. § 9.

THI KENDES FOR RET:

Barn 1, Født 2016, og Barn 2, Født 2019, skal have bopæl hos Mor.

Barn 1 og Barn 2 skal have samvær med Far på følgende måde:

Lige uger fra fredag kl. 15.00 til mandag kl. 08.00. Børnene afhentes i daginstitu-
tion fredag og afleveres i daginstitution mandag.

I ulige uger fra mandag kl. 15.00 til tirsdag kl. 08.00. Børnene afhentes i dagin-
stitution mandag og afleveres i daginstitution tirsdag.

Ferien følger skoleferien på det sted, hvor Barn 1 og Barn 2 bor.

I ulige år fra den 23. december kl. 15.00, hvor børnene hentes hos Mor til den 27.
december kl. 15.00, hvor Mor henter bør-nene hos Far.

I lige år fra den 27. december kl. 15.00, hvor Far henter børnene hos Mor frem til
første skoledag, hvor Far afle-verer børnene i skole eller institution.

Vinterferie i lige år fra fredag kl. 15.00 til mandag i den følgende uge kl. 08.00 (10
overnatninger). Børnene afhentes i daginstitution fredag og afleveres i dag-
institution mandag.

Påskeferie i ulige år fra fredag før Palmesøndag kl. 15.00 til tirsdag efter 2. På-
skedag kl. 08.00. Børnene hentes i daginstitution fredag og afleveres i daginsti-
tution tirsdag.

Efterårsferie i ulige år fra fredag kl. 15.00 til mandag i den følgende uge kl. 08.00
(10 overnatninger). Børnene afhentes i daginstitution fredag og afleveres i dag-
institution mandag.

21 dage i skolernes sommerferie. 2 af ugerne skal være sammenhængende. Fe-rien
begynder en mandag kl. 09.00 og slutter efter henholdsvis 14 og 7 dage se-



/

12

nere. Den forælder, der skal have børnene på ferie, henter børnene hos den an-den
forælder.

Kan forældrene ikke blive enige om sommerferiesamværets placering, bestem-mer
Far placeringen af sin ferie først i de lige år. Mor bestemmer placeringen af sin
ferie først i de ulige år.

Den, der vælger først, skal give den anden forælder skriftlig besked om feriens
placering senest den 1. marts. Hvis fristen ikke bliver overholdt, må den anden
forælder vælge først og skal give skriftlig besked senest den 1. april.

Den, der vælger sidst, skal give skriftlig besked senest den 1. maj.

Falder det løbende samvær i forbindelse St. Bededag eller Kr. Himmelfartsdag,
udvides samværet til også at omfatte helligdagen og for Kr. Himmelfartsferiens
vedkommende også fredagen. Samværet begynder og slutter på samme klok-
keslæt som weekendsamværet.

Ingen af parterne betaler sagsomkostninger til den anden part eller til statskas-sen.



/

 




/